open-index/open-wikipedia-markdown huggingface dataset:
Ivar Mathisen (1921–2008)

**Ivar Kåre Mathisen** (født 23. september 1921, død 28. september 2008) var en norsk politiker (Ap) fra Nordstrand i Oslo.

Under andre verdenskrig deltok Mathisen i Milorg og ble arrestert 22. desember 1942. Etter ni måneder på Grini ble han overført til Tyskland der han ble sittende i fangenskap til freden kom.

Mathisen har vært AUF-leder, partisekretær, varaordfører i Oslo og OBOS-direktør.

I 1988 mottok han St. Hallvard-medaljen.

## Referanser


## Eksterne lenker
*
Lawrence Summers

**Lawrence Henry Summers** (født 1954) er en amerikansk professor i samfunnsøkonomi ved Harvard Universitys Kennedy School of Government. Summers var finansminister under Bill Clinton fra 1999 til 2001. Han var rektor ved Harvard fra 2001 til 2006. Fra januar 2009 til desember 2010 ledet han Barack Obamas økonomiske råd.

## Bakgrunn og karriere
Summers ble født i New Haven i Connecticut i 1954. Han har jødisk bakgrunn, og kommer fra en familie av økonomer. Begge foreldrene var professorer ved Universitetet i Pennsylvania, og han er også nevø av to nobelprisvinnere i økonomi, Paul Samuelson og Kenneth Arrow.

Summers har en bachelorgrad i økonomi fra Massachusetts Institute of Technology (1975). I 1982 tok han doktorgraden ved Harvard, og allerede som 28-åring i 1983 fikk han fast ansettelse som professor samme sted, noe som gjør han til en av de yngste Harvard-professorer gjennom tidene. Som forsker har Summers konsentrert seg om makroøkonomi, mer spesifikt finansiell økonomi, arbeidsmarkeder og offentlige finanser. Summers har imidlertid også vært innom en rekke andre fagfelter.

I 1991 forlot Summers Harvard til fordel for stillingen som sjefsøkonom i Verdensbanken. Fra 1993 gikk han inn i det amerikanske finansdepartementet, der han gikk hele veien opp til stillingen som finansminister i 1999 hvor han var til Clinton gikk av i 2001.

Han returnerte deretter til Harvard hvor han ble valgt til rektor samme året. I januar 2005 holdt Summers en tale hvor han mente at kvinners underrepresentasjon kunne skyldes genetiske forhold. Summers henviste til forskjellige undersøkelser som hadde vist at selv om kvinner gjennomsnittlig presterer omtrent like bra som menn i matematikk og naturfag så er de underrepresentert blant de som presterer på det aller høyeste nivået. Talen vakte sterke reaksjoner og ble gjenstand for mye kritikk. Summers beklaget formuleringene raskt etterpå, men det er antatt av talen sammen med kontroverser rundt medvirket til hans avgang i 2006.

I januar 2009 ble Larry Summers utnevnt til leder av National Economic Council og ble dermed en av de viktigste utformerne av den økonomiske politikken under Barack Obama. Han gikk av fra posten på slutten av 2010 og returnerte til Harvard.

## Kontrovers
I 1991 skrev Summers en rapport for Verdensbanken der han tok til orde for at svært forurensende bedrifter ble flyttet til utviklingsland, grunnet at "helsekostnadene er lavere, mindre befolkede distrikter kan absorbere mer miljøforurensning, og befolkningen har andre politiske saker å bry seg om enn helse- og miljøskader som følge av forurensninger". Rapporten ble beskyld for å være "etisk forkastelig", og for å fremvise en "totalt likegyldig holdning overfor både miljøforandringer og verdens fattige".

## Referanser


## Eksterne lenker
* 

* Treas.gov – Lawrence Summers (1999–2001) – Biografien til Summers hos U.S. Department of the Treasury.
Fjell-lok

**Fjell-lok** eller **fjellok** (latin: *Cystopteris montana*) er art av bregner innenfor lokslekten i storburknefamilien (Woodsiaceae). Den er av en av fire arter av denne slekten som vokser i Norge, og ganske sjelden hos oss.

Fjell-lok er 5-30 cm høy, oppreist og med bred, trekantet bladplate. Bladet er mørkegrønt, og står gjerne litt ut «på snei», og enten litt oppover eller vannrett. Arten har krypende jordstengler og 2-4 ganger finnede, gaffelflikete blad. Gaffelflikingen innebærer at de minste flikene har innsvinget, smalt feste i midtnerven, og svinger ut i gaffelaktige småfliker. 

Den største sekundærfliken på nederste primærflik, er omtrent like stort som tredje primærflik. Primærflikene er bøyd litt framover, særlig øverst mot spissen av bladplaten, men de nederste primærflikene kan også stå rett ut 90° på stilken.

Når bladene blir knust, lukter de blåsyre. Arten har slør (indusium), men de har få kjertler. Kromosomtallet (x) er 42.

Den trives i fuktig jord, granskog, steinurer, i moldjord, og på fuktig berg med mye kalkstein.

Fjell-lok vokser på nordlige halvkule, Taiwan, nordlige India, sørvestre Kina, og i Himalaya. I Norden vokser den først og fremst i Nord-Norge og i fjellet i Norge og Sverige, særlig i de nordlige delene av det skansinaviske fjellområdet. Den finnes dog også spredt i Ringsaker, nedre Eiker, Seljord og Suldal som det sørligste. Den går opp til 1 250 moh. i Vågå.

## Eksterne lenker
* 
* PLANTS Profile ''Cystopteris montana'' (Lam.) Bernh. ex Desv. mountain bladderfern - plants.usda.gov
* Bilde av fjellok - nordaflora.no
* Cystopteris montana – (Lam.)Desv. – Mountain Bladder Fern – pfaf.org
Skjørlok

**Skjørlok** (latin: *Cystopteris fragilis*) er en art av bregner innenfor lokslekten i storburknefamilien *(Woodsiaceae)*. Den er av en av fire arter av denne slekten som vokser i Norge, og har flere varianter, hvorav to vokser i Norge – skjørlok og **berglok**.

Skjørlok er 5–35&nbsp;cm høy, helt oppreist og med smal, spisst lansettformet bladplate. Bladet er mellomgrønt og tynt, og lengre enn bladskaftet. Arten har krypende jordstengler og 2-3 ganger finnede, gaffelflikete blad. Gaffelflikingen innebærer at de minste flikene har innsvinget, smalt feste  i midtnerven, og svinger ut i gaffelaktige småfliker.

Den nest nederste primærflik er normalt den største. Avstanden mellom primærflikene øker nedover bladstilken, de står altså tettest øverst. Arten har sporer med fine tagger. Kromosomtallet (x) er 42.

**Skjørlok** vokser på nordlige halvkule, og i hele Norden inklusuive Island, Jan Mayen, og spredt i fjordstrøk på Spitsbergen. Underarten **Berglok** *(Cystopteris fragilis var./ssp. dickieana)* vokser i Norge nordpå, i fjellet, og på Svalbard. Det er tvil om berglok er en underart, en variant, eller bare en mutasjon.

Den danner også hybrid med arten kalklok, nemlig hybriden *[[Cystopteris alpina x fragilis]]*, som vokser i Nordland og Troms.

## Underarter og varianter
Innenfor arten skjørlok vokser fire underarter og fem varianter på den nordlige halvkule. Disse omfatter:
* **Skjørlok** *(Cystopteris fragilis)*
** Skjørlok *(Cystopteris fragilis)* ssp. *fragilis* 
** Berglok *(Cystopteris fragilis var./ssp. dickieana)* 
** *[[Cystopteris alpina x fragilis]]* (Nordland, Troms)
** *Cystopteris fragilis ssp. huteri* 
** *Cystopteris fragilis ssp. pseudoregia* (Europa)
** *Cystopteris fragilis var. apiiformis* 
** *Cystopteris fragilis var. altajensis* (Russland) 
** *Cystopteris fragilis var. aprica* (Sibir)
** *Cystopteris fragilis var. macrosorifera* (Sibir)
** *Cystopteris fragilis var. pseudoathyrium* (Sibir)

## Eksterne lenker
* 
* Liste over Cystopteris-arter.
* Lid, Jonannes, D. T. Lid, Reidar Evjen (red), *Norsk Flora*, Det norske Samlaget, 7.utgåva, Oslo 2005, side 129.
Abingdon (Illinois)

:*For byen med samme navn i England, se [[Abingdon (Oxfordshire)]]*

**Abingdon** er en småby i Knox County i delstaten Illinois, Amerikas forente stater. Byen ble grunnlagt i 1828. Ved folketellingen i 2010 hadde byen 3319 innbyggere. Abingdon er kjent for sin totempåle, som er den høyeste i USA, øst for Rocky Mountains.

Admiral og krigsfange James Stockdale (1923–2005) ble født i Abingdon.

## Referanser
Co-creation

**Co-creation** er en aktivitet hvor privatpersoner og eksterne grupper samarbeider med en virksomhet for å utvikle nye produkter og konsepter. Arbeid som ble tidligere utført av virksomhetens ansatte blir delvis outsourcet til eksterne interessenter. Særlig innenfor markedsføring og operasjonsledelse har begrepet fått økende betydning de senere år.

Begrepet ble gjort kjent av personer som C.K. Prahalad og Venkat Ramaswamy, som i boken *The Future of Competition* argumenterer for at verdiskapning i økende grad skjer gjennom co-creation mellom bedrifter og brukere. Nyere programvare, ofte kalt open source programvare, tillater bedrifter å kommunisere åpent med personer utenfor egne rammer. 

Det er flere måter å forstå co-creation på. En måte er å se det som et vakuum. Det er ingen endelig definisjon, men heller kan man forstå begrepet langs to akser; forbrukerinvolvering og teknikk. 

 
**Forbrukeridéer**
Bedriften involverer kundene for å skape nye ideer og tanker til et produkt eller et konsept. Kundene blir presentert for prototyper og bedriften vurderer kundenes reaksjoner og kommentarer. Etter idéfasen tar normalt bedriften over prosessen og velger selv hvordan det endelige resultatet skal se ut. 

**Forbrukerdesign**
Kundene arbeider med en plattform og kan selv utføre deler av designet til sitt eget produkt. Det er en skreddersydd løsning som lar kunden selv ha en del av kontrollen. NikeID.com og Legofactory.com er gode eksempler på denne løsningen. Billig teknologi og mer sofistikerte brukere gjør det mulig å involvere dem på denne måten. 

**Crowdsourcing**
Begrepet ble innført av Jeff Howe i 2006. Crowdsourcing skjer når man tar en tradisjonell oppgave tidligere utført av ansatte og outsourcer den til en stor og ofte udefinert gruppe mennesker. Teknikken som brukes er co-creation programvare, og kan finnes i løsninger som Facebook, YouTube og 99designs.com.

Et godt eksempel er iStockPhoto hvor skaperne av nettsiden oppdaget at enkelte amatører kan ta like gode bilder som profesjonelle fotografer. Som et resultat tar nettsiden betalt for nedlastede bilder. Det er vanlige brukere som laster opp bilder og får 20% andel av salgssummen for hvert solgte bilde.

## Referanser
Laguiole

**Laguiole** er en kommune i departementet Aveyron i regionen Occitanie sør i Frankrike. Laguiole ligger i nærheten av byen Rodez, og er kjent for sine kniver og spesielle oster. Språkene som blir snakket er oksitansk og fransk.

## Befolkningsutvikling
***Antall innbyggere i kommunen Laguiole***

## Referanser


## Eksterne lenker
* 
* Kommunedata INSEE
Ronald Rawson

**Ronald Rawson** (født 17. juni 1892, død 30. mars 1952) var en britisk bokser som deltok i OL 1920 i Antwerpen.  
 
Rawson ble olympisk mester i boksing i OL 1920 i Antwerpen. Han vant gull i tungvekt, i finalen beseiret han danske Søren Petersen. Det var ni boksere fra åtte nasjoner som stilte i den tyngste vektklassen. Kampene ble avviklet i tiden 21. til 24. august 1920.

## OL-medaljer
* 1920  Antwerpen -  **Gull** boksing, tungvekt

## Eksterne lenker
*
Bert Schneider

**Julius Gustav Albert «Bert» Schneider** (født 1. juli 1897 i Philadelphia, død 20. februar 1986) var en canadisk bokser som deltok under OL 1920 i Antwerpen. 
 
Schneider ble olympisk mester i boksing under OL 1920 i Antwerpen. Han vant gull i weltervekt, i finalen beseiret han britiske Alexander Ireland. Det var 18 boksere fra ti nasjoner som stilte i denne vektklassen som ble avviklet i perioden 21.–24. august 1920.

## OL-medaljer
* 1920  Antwerpen -  **Gull** boksing, weltervekt

## Referanser


## Eksterne lenker
*
Samuel Mosberg

**Samuel A. Mosberg** (født 14. juni 1896 i New York død 30. august 1967) var en amerikansk bokser som deltok under OL 1920 i Antwerpen.

Mosberg ble olympisk mester i boksing under OL 1920 i Antwerpen. Han vant gull i lettvekt, i finalen beseiret han danske Gotfred Johansen. Det var 16 boksere fra ti nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  **Gull** boksing, lettvekt

## Referanser


## Eksterne lenker
*
Unge Frustrerte Menn

**Unge Frustrerte Menn** var et rockeband fra Bergen som ble etablert i 1991 og oppløst i 2002. Eduardo «Doddo» Andersen var bandets frontfigur. 

Debutalbumet kom i 1991 og het *Slanger og snegler*. Det siste musikkalbumet deres het *Solen titter frem – de beste sangene*. Til tross for at de var oppløst og ikke hadde utgitt noe nytt materiale siden 2000, gjenforentes de hvert år til og med 2009 for å holde romjulskonsert 2. juledag på utestedet Ricks i Bergen.

## Diskografi
*1991: *Slanger og snegler*
*1995: *Doddo og Unge Frustrerte Menn*
*1996: *Sosialantropologi*
*1997: *Hodet i sanden*
*1998: *Øl og peanøtter*
*2000: *Dronningen av kalde føtter*
*2002: *Solen titter frem – de beste sangene*

## Referanser


## Eksterne lenker
*
Clarence Walker

**Clarence Leonard «Sal» Walker** (født 13. desember 1898, død 30. april 1957) var en sørafrikansk bokser som deltok under OL 1920 i Antwerpen. 
  
Walker ble olympisk mester i boksing under OL 1920 i Antwerpen. Han vant gull i bantamvekt, i finalen beseiret han canadiske Chris Graham. Det var tolv boksere fra sju nasjoner som stilte i denne vektklassen som ble avviklet i perioden 21. til 24. august 1920.

## OL-medaljer
* 1920  Antwerpen -  **Gull** boksing, bantamvekt

## Referanser


## Eksterne lenker
*
Harry Mallin

**Henry William «Harry» Mallin** (født 1. juni 1892 i Lewisham i London, død 8. november 1969 i London) var en britisk bokser som deltok under OL 1920 i Antwerpen og OL 1924 i Paris

Mallin ble olympisk mester i boksing under OL 1920 i Antwerpen. Han vant gull i mellomvekt, i finalen beseiret han canadiske Georges Prud'Homme. Det var 17 boksere fra ni nasjoner som stilte i denne vektklassen som ble avviklet i perioden 21. til 24. august 1920. Mallin forsvarte sin tittel i samme vektklasse fire år senere, under OL 1924 i Paris.

## OL-medaljer
* 1920  Antwerpen -  **Gull** boksing, mellomvekt  Storbritannia 
* 1924  Paris -  **Gull** boksing, mellomvekt  Storbritannia

## Referanser


## Eksterne lenker
*
Oskari Friman

**Oskar David «Oskari» Friman** (født 27. januar 1893 i Jasjino, Viborgs län i Storfyrstedømmet Finland, død 19. oktober 1933 i Viborg, Viborgs län i Finland) var en finsk bryter som deltok i de olympiske leker i 1920 og 1924 i Paris.

Friman ble olympisk mester i klassen fjærvekt i bryting gresk-romersk stil under OL 1920 i Antwerpen. I finalen beseiret han sin landsmann Heikki Kähkönen. Det var 21 brytere fra tolv nasjoner i denne vektklassen som ble avviklet i perioden 16. til 20. august 1920. Fire år senere, under OL 1924 i Paris, tok han sin andre olympiske tittel i bryting, han vant lettvekt i gresk-romersk stil. 

Friman ble verdensmester i bryting 1921 i Helsingfors i vektklassen lettvekt (67,5 kg) i gresk-romersk stil. Han ble finske mester hele ti ganger, 1916, 1917, 1918, 1919, 1920, 1921, 1922, 1923, 1924 og 1928. Nasjonalt konkurrerte han for Viipurin Voimailijat.

## OL-medaljer
*  1920  Antwerpen - **Gull** i bryting, fjærvekt gresk-romersk stil  Finland
*  1924  Paris - **Gull** i bryting, lettvekt gresk-romersk stil  Finland

## Eksterne lenker
*
Fjellburkne

**Fjellburkne** (latin: *Athyrium distentifolium*) er en art av bregner innenfor storburkneslekten i storburknefamilien *(Woodsiaceae)*. Den er en av to arter i denne slekten i Norge.

Fjellburkne er en stor, 30–100&nbsp;cm høy bregne, som er helt opprett og slang. Den lukter syrlig. Bladplaten er spisst lansettformet, og svaier eller bølger litt oppover bladstilken. Skaftet utgjør en liten del av høyden, ofte bare 1/4 av bladplatens lengde.

Fjellburkne er to ganger fliket, og primærflikene sitter på korte skaft og er spisse. Sekundærflikene er butte. Sporehushopene (sori) er først rette og avlange, deretter runde. Arten har helt ubetydelige slør (indusium), som detter tidlig av.

Fjellburkne foretrekker fuktig fjellterreng, fjellskog, og krever egentlig lite næring. Den vokser i Eurasia, og i Norge i fjellet nordover fra Oslo, Drammen, Nissedal, Bygland, og Lyngdal. I Vågå treffes den opp til 1.870 moh. I Nord-Norge går den helt ned til havet.

## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link).
Skogburkne

**Skogburkne** (latin: *Athyrium filix-femina*) er en art av bregner innenfor storburkneslekten i storburknefamilien *(Woodsiaceae)*. Den er en av to arter i storburkneslekten som vokser i Norge. 

Skogburkne er en stor, opprett bregne på 50-120 cm høyde. Bladskaftet er kort, om lag 1/4 eller 1/3 av bladplatens lengde. Det har noe skjell.

Bladplaten er smalt og slankt lansettformet, og primærflikene blir mindre og mer glisne nedover bladskaftet. Nederst er det betydelig avstand mellom primærflikene, og de er korte og brede. Fra om lag midten peker primærflikene litt oppover.

Sekundærflikene er tilspissede og innskårne. En annen stor bregne som også er svært vanlig, ormetelg, har derimot butte, tannede sekundærfliker.

Sporehushopene (sori) er avlange og bøyde som halvmåner. Den har slør (indusium) som sitter lenge på bladenes underside.

I Norge vokser skogburkne i hele landet opp til over skoggrensen, inntil 1.150 moh. i Nord-Fron. Den har flere varianter over hele den nordlige halvkule, vår variant vokser i Eurasia. 

## Varianter
** Skogburkne *(Athyrium filix-femina)* (Eurasia, Himalaya)
*** *Athyrium filix-femina* var. *retusa* (Nord-India, Bhutan)

## Eksterne lenker
* 
* A. R. Smith, K. M. Pryer, E. Schuettpelz, P. Korall, H. Schneider, P. G. Wolf. 2006. "A classification for extant ferns". *Taxon* 55(3), 705-731 (pdf Link ).
Adolf Lindfors

**Adolf Lindfors** (født 8. februar 1879, død 6. mai 1959) var en finsk bryter som deltok i de olympiske leker i 1920 i Antwerpen.

Lindfors ble olympisk mester i klassen tungvekt i bryting gresk-romersk stil under OL 1920 i Antwerpen. Det var 19 brytere fra tolv nasjoner i denne vektklassen som ble avviklet i perioden 17. til 20. august 1920. 

## OL-medalje r
* 1920  Antwerpen -  **Gull** i bryting, tungvekt gresk-romersk stil

## Eksterne lenker
*
Sekkekilen

**Sekkekilen** er en liten og beskyttet fjordtarm tilknyttet Trosbyfjorden i Bamble kommune. Hele fjordtarmen er meget grunn og farbar kun med småbåter. Innerst i Sekkekilen ligger leirstedet Fjordglimt. Tidligere hadde Sjømoen kiosk utsalg av enklere kolonialvarer. Sekkekilen har flytebrygger med mange småbåter. Mange hytter preger området. Adkomst med bil skjer fra egen avkjørsel på Valleveien. Sekkekilen er et populært utfartsområde for badegjester og besøkes av turister fra hele Norge. Området i forlengelsen av Sekkekilen heter Grunnsund. Takket være gunstig lokalklima, vokser mange varmekjære planter i dette området. 

I 2005 ble deler av et såkalt sperreanlegg oppdaget på sjøbunnen i Sekkekilen i Bamble i forbindelse med mudring og opparbeiding av en småbåthavn. Seilsperringen har bestått av mange stokker. Marinarkeolog ved Sjøfartsmuseet, Pål Nymoen, mener funnet er helt unikt i norsk sammenheng.
Stedsnavnet indikerer også at det har vært en seilsperring i dette området.
Da vikingene herjet på 800–1000 e. Kr. sto vannstanden kanskje halvannen meter høyere og det var åpent vann med gjennomseiling i Sekkekilen og Grundsund og derfor har det vært aktuelt å sperre innseilingen fra Trosbyfjorden.

Litt nord for Fjordglimt ligger «potetkjeller'n til Hansen», en virkelig flott oppmurt kjeller på drøye 8 meter i diameter og 1,5 meter høy og bygget etter mønster av sakristiet den gamle Oavskirken i Bamble og opprinnelig bygget som kruttkjeller for kaperskip som holdt til her på 1700-tallet. Ifølge arkeolog og historiker ved Nidarosdomen, Øystein Ekroll, er dette er en av Norges ti fineste og mest velbevarte kruttkjellere fra tiden med kaperfart

Fil:Kruttkjeller Sekkekilen.JPG|Sekkekilen, Kruttkjeller,«potetkjeller'n til Hansen» 
Fil:Sekkekilen_3_Kruttkjeller.JPG|Sekkekilen, Kruttkjeller, inngang 
Fil:Sekkekilen 4 Kruttkjeller.JPG|Sekkekilen, Kruttkjeller, takdetaljer 


Innerst i Sekkekilen har «Fagforbundet Skien – Siljan» en stor eiendom på 55 mål og det er i dag oppført 8 hytter på eiendommen. I tillegg er det 40 campingplasser for medlemmene. 

Strekningen mellom Grunnsund og Valle er av kulturhistorisk interesse. En av turistattraksjonene er de relativt godt bevarte restene av HKB 37./979 Trolldalen som var et tysk hærkystbatteri. Anlegget har en rekke intakte kanonstillinger, løpegraver, og et sinnrikt system av underjordiske tunneler og bunkere.

## Referanser
Det Nordlandske Dampskibsselskab

**Det Nordlandske Dampskibsselskab** (NDS) var et norsk rederi med hovedkontor i Bodø. Rederiet ble stiftet 13. august 1927 og drev kystruter og godstrafikk. Fra november 1945 til 1958 hadde NDS et skip i fast rotasjon i hurtigruten. I 1981 ble rederiet slått sammen med Bodø-rederiet Saltens Dampskibsselskab.

## Historie
NDS kjøpte DS «Skjerstad» fra Saltens Dampskibsselskab i juli 1927 (før NDS var formelt konstituert). Kjøpesummen var 93&nbsp;400 kroner, og skipet ble satt inn på ruten Saltdalen – Bodø – Trondheim. I 1929 kjøpte NDS to skip til, og startet opp rutetrafikk mellom Tromsø og Hamburg i Tyskland. Under andre verdenskrig ble DS «Skjerstad» senket, men allerede i september 1940 anskaffet rederiet en erstatning ved hjelp av forsikringspengene. Dette skipet ble døpt DS «Skjerstad», og ble ombygd og oppgradert i 1945.

### Etterkrigsårene
Mange av hurtigruteskipene ble senket under andre verdenskrig, og etter frigjøringen var det stor mangel på skip. Departementet godkjente derfor i 1945 at DS «Skjerstad» ble satt inn i hurtigrutetrafikk på tross av at hun bare gjorde 12 knop. Forutsetningen for å få fortsette i hurtigruten var at rederiet gikk til anskaffelse av et nytt og mer moderne skip. NDS hadde konkrete planer om å kontrahere et nytt hurtigruteskip, men planene ble aldri realisert, og i 1958 mistet NDS sin plass i hurtigruten.

Rederiet fortsatte med godstrafikk, og inngikk samarbeidsavtale med Ofotens Dampskibsselskab (ODS). NDS og ODS var to av rederiene som i 1971 dannet kystsamseilingen Nord-Poolen. I 1977 fikk NDS overlevert et nybygd godsskip som ble døpt MS «Nordvær». Rederiet gikk med tap i begynnelsen av 80-tallet, og ble i 1981 slått sammen med Saltens Dampskibsselskab. 31. oktober 1989 fusjonerte Saltens Dampskibsselskab med Ofotens og Vesteraalens Dampskibsselskab (OVDS), som i sin tur fusjonerte med Troms Fylkes Dampskibsselskap (TFDS) i 2006 og dannet Hurtigruten ASA.

## Kilder
*Hurtigrutemuseet – Rederier Besøkt 31. august 2009
*Omfattende side om hurtigrutene (Velg «Rederier» og NDS) – Besøkt 5. oktober 2008

## Eksterne lenker
*
MTU (selskap)

**MTU** (**MobilTelefonUtstyr**) var et norsk teleselskap og mobiltilbehørsleverandør.

Selskapet har solgt mobiltelefonutstyr siden 1970-tallet. I 2005 kjøpte MTU Gruppen AS mobilvirksomheten til teleoperatøren Teletopia gjennom sitt nystiftede datterselskap Mobile Networks AS, som senere ble navneendret til MTU Nett AS. Mobilabonnementene ble markedsført under merkenavnene Teletopia Mobile frem til februar 2007, deretter Combitel frem til desember 2007. 

Mobilabonnement som innebar fullstendig fri bruk, ble lansert av Teletopia allerede tidlig i 2005. Tilbudet var imidlertid begrenset til kun å gjelde der Teletopia hadde egen nettdekning, dvs. kun i Stor-Oslo. MTU relanserte dette tilbudet i hele landet tidlig i 2008, og solgte dermed abonnement som innebar at ca. 80% av kundemassen (de som var utenfor eget nett) ga selskapet negativt dekningsbidrag: MTU subsidierte i realiteten hver kunde med mange hundre kroner hver måned.

Selskapet fikk høsten 2008 oppmerksomhet i media da Kurt Oddekalv i Norges Miljøvernforbund fjernet en av selskapets mobilmaster.

Den 21. november kunngjorde selskapet at det ville legge ned gjennom en tekstmelding til alle sine kunder:

MTU Nett AS gikk konkurs i 2008. MTU Gruppen AS gikk konkurs i 2009. 

## Eksterne lenker
* Hjemmeside
* Oddekalv rev ned «ulovlig» mobilmast
* Artikkel i Bergens Tidende om MTU
* Artikkel i Dagbladet om at MTU er konkurs
Andrej Silnov

**Andrej Aleksandrovitsj Silnov** (russisk:Андрей Александрович Сильнов, født 9. september 1984 i Sjakhty) er en russisk høydehopper og regjerende olympisk mester. 

Silnov vant gull under friidretts-EM 2006 med et hopp på 2,36 m og forbedret samtidig den gamle mesterskapsrekorden som ble satt av Steinar Hoen i 1994 med 2,35 m. Ei uke etter friidretts-EM hoppet Silnov 2,37 m i Monaco. Det var det høyeste noen hadde hoppet det året.

Han satte ny personlig rekord med 2,37 m under London Grand Prix 25. juli 2008 og ble i siste minutt tatt ut til den russiske troppen til Sommer-OL 2008 i Beijing, hvor han vant gull med et hopp på 2,36 m.

Silnov trenes av Sergej Starykh og Jevgenij Zagorulko.

## Meritter

## Referanser


## Eksterne lenker
*
Bittornado

**BitTornado** er et peer-to-peer-program som benytter seg av BitTorrent-teknologien. Det er utviklet av John Hoffman, som også utviklet BitTornados forgjenger, Shadows Experimental Client. Programmet er basert på den opprinnelige BitTorrent-klienten. Grensesnittet er i stor grad uforandret, men har fått lagt til en del ekstra egenskaper som f.eks:
* Opplastings-/nedlastingshastighet-begrensning
* Prioritert nedlasting av enkeltfiler i en torrent som består av flere filer.
* Detaljert informasjon om tilkoblinger til andre peers.

Klienten er utviklet i Python med tanke på platformuavhengighet. Som er resultat av dette, så kan den f.eks brukes på serversiden som backend for webapplikasjoner. Torrentflux er et eksempel på en frontend for BitTornado, utviklet i PHP.

## Referanser


## Eksterne lenker
*
Yves Sahinguvu

**Yves Sahinguvu** (født 1949) er en burundisk politiker. Han er første visepresident i Burundi og ble valgt til vervet i november 2007, da han erstattet Martin Nduwimana.

## Referanser


## Kilder
* Om Yves Sahinguvu hos ourworldleaders.com
Janne Lundblad

**Janne Lundblad** (født 11. april 1887, død 24. november 1940) var en svensk rytter som deltok under OL 1920 i Antwerpen og OL 1928 i Amsterdam.

Lundblad ble olympisk mester under sommer-OL 1920 i Antwerpen. Han vant dressurkonkurransen med hesten «Uno» foran tre landsmenn. Åtte år senere, under OL 1928 i Amsterdam tok Lundblad sin andre olympiske medalje, han var med på det svenske dressurlaget som kom på andreplass i lagkonkurransen. I den individuelle dressurkonkurransen kom han på fjerdeplass med hesten «Blackmar».

## OL-medaljer
* 1920  Antwerpen -  **Gull** i hestesport, dressur  Sverige
* 1928  Amsterdam -  Sølv i hestesport, dressur lagkonkurranse  Sverige

## Eksterne lenker
*
Dverglodnebregne

**Dverglodnebregne** (latin: *Woodsia* glabella) er slekt av bregner innenfor lodnebregneslekten i storburknefamilien *(Woodsiaceae)*. 

Dverglodnebregen er bare 5-15 cm høy, og har et kort, lyst bladskaft som er bare en brøkdels lengde av bladplaten. Nedre primærfliker starter nesten rett overbakkenivået.
Arten er lodden og har tette rosettblad og oppstigende jordstengel. Skaftet har lite skjell eller hår.

Dverglodnebregne har gulgrønn bladplate, som er slankt og spisst lansettformet, med glisnere primærfliker nedover skaftet. Bladet er 1-2 ganger finnet, primærflikene kan være nesten helrandete, men er oftest innskårne, med tendens til sekundærfliker. 

I Norge vokser den i Nord-Norge, nordover fra Rana. I Hamarøy går den opp til 1.240 moh. Det er registrert følgende hybrider: *Woodsia alpina* x *glabella* (Alta),  og *Woodsia glabella* x *ilvensis* (Bardu). Av disse er sistnevnte kanskje ikke steril. 

## Underslekter og varianter
* Dverglodnebregne *(Woodsia glabella)* ssp. *glabella* (Mellom-Europa)
** *Woodsia glabella ssp. asplenioides* (Sibir)
** *Woodsia glabella ssp. pinnatifida* (Sibir)
** *Hybrid [[Woodsia glabella x alpina]]* (Norge)
** *Hybrid [[Woodsia glabella x ilvensis]]* (Norge)

## Eksterne lenker
* 
* Liste over Woodsia-arter.
Gabriel Ntisezerena

**Gabriel Ntisezerana** er visepresident i Burundi. Han er økonom og har sin bakgrunn fra arbeid i bank. Han har vært visepresident siden 9. februar 2007. 

## Referanser


## Kilder
* Burundi i CIA Factbook (engelsk) 
* Kort biografi hos interbankbdi.com (engelsk)
Lodnebregne

**Lodnebregne** (latin: *Woodsia ilvensis*) er en art av bregner innenfor lodnebregneslekten i storburknefamilien *(Woodsiaceae)*. Den er en av tre arter fra denen slekten som vokser i Norge. 

Plantene er små, 10-20 cm høye og lodne og med tette rosettblad og oppstigende jordstengel. Bladene er mattgrønne, smale og finnet (fliket) 1-2 ganger. Bladplaten er tykk, lang og slank, lansettformet. Primærflikene er gradvis mer glisne og mindre nedover stilken, nederst er de bare så vidt lengre enn de er brede, lenger oppe er de inntil dobbelt så lange som brede.

Arten vokser på den nordlige halvkule. Den trives på berg, ur og i steinete skogsterreng. I Norge vokser lodnebregne i hele lavlandet, og opp til 1.315 moh. i Hardanger. I Sibir vokser varianten *Woodsia ilvensis var. taigichensis*.

Den danner også hybrid med fjell-lodnebregne, nemlig hybriden *[[Woodsia alpina x ilvensis]]*, som vokser i Norge.

## Eksterne lenker
* 
* Liste over Woodsia-arter.
Fjell-lodnebregne

**Fjell-lodnebregne** (latin: *Woodsia alpina*) er en art av bregner innenfor lodnebregneslekten i storburknefamilien *(Woodsiaceae)*. Den er en av tre arter fra lodnebregneslekten som vokser i Norge. Den er trolig oppstått av en hybrid, og kan danne sterile hybrider med både lodnebregne og dverglodnebregne.

Arten er 5-15 cm høy, med kort og rødbrunt eller mellombrunt bladskaft. Midtnerven har lite skjell og hår. Bladplaten er svært slank, glissen, og dobbelt fliket, og står enkeltvis i sammensatte rosetter. Det er en god del avstand mellom primærflikene, og de er kbnapt nok lengre enn de er brede, særlig nedover bladskaftet.  

Fjell-lodnebregne *(Woodsia alpina)* vokser på den nordlige halvkule. I Norge har man den i fjellet og i lavere høyland nordover fra Fyresdal, Åmli, Bygland, Sirdal og Hjelmeland. Den går også ut til Oslofjorden og Bamble, samt Marker, Fredrikstad, Moss og Rakkestad. 

Den danner også hybrid med lodnebregne, nemlig hybriden *[[Woodsia alpina x ilvensis]]*, som vokser i Norge.

## Eksterne lenker
* 
* Liste over Woodsia-arter.
Barbora Špotáková

**Barbora Špotáková** (født 30. juni 1981 i Jablonec nad Nisou) er en tsjekkisk spydkaster. Špotáková begynte karrieren sin som syvkjemper og ble nr. 4 i junior-VM i 2000 i Santiago de Chile i en konkurranse som forøvrig ble vunnet av svenske Carolina Klüft.
Špotáková gikk på begynnelsen av 2000-tallet over til spydkast. Hun mislykkes i å ta seg til finalen både i OL 2004 og i VM 2005. Derimot ble hun nummer to i EM 2006 i Göteborg. Hun deltok også i VM 2007 i Osaka der hun vant gullet. Špotákovás personlige rekord, som også er verdensrekord, er 72,28. I OL i Beijing 2008 vant hun gull.

## Referanser


## Eksterne lenker
*
Fylkesvei 6426

**Fylkesvei 6426 (Fv6426)** går mellom Sunde og Vågan i Hitra kommune.

Før Trøndelag fylke ble opprettet 1. januar 2018 hadde veien betegnelsen fylkesvei 292 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Burundis nasjonalforsamling

**Burundis nasjonalforsamling** består av to kammer:

*Senatet med mellom 37 og 54 representanter som velges for fem år om gangen.
*Folkeforsamlingen med 118 representanter som velges for perioder på fem år.
Plaza de Mayo undergrunnsstasjon

**Plaza de Mayo undergrunnsstasjon** er den første stasjonen på linje A på Buenos Aires’ undergrunnsbane. Neste stasjon på linje A er Perú. Plaza de Mayo var en av stasjonene på den første delen av undergrunnsbanen som ble åpna 1. desember 1913, og gikk herfra til Plaza Miserere.

Plaza de Mayo undergrunnsstasjon ligger under krysset mellom gatene *Hipólito Yrigoyen* og *Defensa* i bydelen Montserrat. Stasjonen er travel siden den er den første på linja, og fordi den ligger i Buenos Aires’ historiske sentrum. I nærheten av stasjonen ligger blant annet Casa Rosada, Finansdepartementet, Catedral Metropolitana de Buenos Aires og Buenos Aires’ rådhus. Plaza de Mayo, som stasjonen er oppkalt etter, ligger også her, og er en populær turistattraksjon. I nærheten ligger også nabolaget Puerto Madero, en annen populær turistattraksjon i byen.

I 1997 ble Plaza de Mayo undergrunnsstasjon erklært for et nasjonalt historisk monument.

## Referanser
Alfred Bismo

**Alfred Bismo** (født 13. september 1918, død 8. september 1988) var en folkemusiker og lokalpolitiker fra Skjåk i Oppland. 

I 2004 ble en rekke opptak av Alfred og tvillingbroren Mattias gitt ut på musikkalbumet «Fele». Han deltok også på en rekke Landskappleiker. Som musiker var han sterkt inspirert av tradisjonen etter Fel-Jakup, Rikard Skjeldkvåle og Emil Bruheim. Knut Kjøk (1948-2016) lærte av brødrene Bismo. 

Han var i mange år en kjent lokalpolitiker, først for Venstre, siden for Bygdelista. Under den annen verdenskrig var han medlem av Norges Kommunistiske Parti.

Alfred Bismo arbeidet som bussjåfør, var gift med Kari Bismo (1915–2007).
## Referanser


## Eksterne lenker
* Ta:lik – Alfred og Mattias Bismo
Mattias Bismo

**Mattias Bismo** (født 13. september 1918, død 14. april 2010 i Skjåk) var en folkemusiker fra Skjåk i Ottadalen. 

I 2004 ble en rekke opptak av Mattias og tvillingbroren Alfred gitt ut på musikkalbumet *Fele* av selskapet ta:lik i samarbeid med NRK. Som musiker var de begge inspirert av tradisjonen etter Fel-Jakup, Rikard Skjeldkvåle og Emil Bruheim. Knut Kjøk (1948-2016) lærte av brødrene Bismo. Bismo møtte Per Bolstad årlig fra 1953. Tvillingbrødrene Bismo deltok ikke på kappleikene. Mattias Bismos komposisjoner er videreført av blant andre Aslak Brimi.

Han arbeidet som sagbruksarbeider og var gift med Anne Bismo (1912–2003).
## Referanser


## Eksterne lenker
* Ta:lik – Alfred og Mattias Bismo
Frank Martin (rytter)

**Frank Hugo Martin** (født 30. desember 1885, død 28. august 1962) var en svensk rytter som deltok under OL 1920 i Antwerpen.

Martin ble olympisk mester under OL 1920 i Antwerpen. Han var med på det svenske laget som vant lagkonkurransen i sprangridning. Det svenske laget besto av Claës König på hesten «Tresor», Daniel Norling på «Eros II», Hans von Rosen på «Poor Boy» og Martin på hesten «Kohort».
 
## OL-medaljer
* 1920  Antwerpen -  **Gull** i hestesport, sprangridning lag  Sverige

## Referanser


## Eksterne lenker
*
Wildlife

***Wildlife*** er en tegneserie av den norske tegneserieskaperen Lars Lauvik. Den gikk i ''Smult''. Etterfølgeren til denne serien heter ''Eon''.
Servelat

**Servelat** er en type pølse, som ofte brukes som pålegg. Pølsen har fått navn fra det italienske ordet *cervello*, som betyr «hjerne».

Norsk servelat lages som regel av kjøtt av storfe og/eller svin, melk, potet og løk. Pølsen kalles *Zervelatwurst* eller *Schlackwurst* på tysk og *cervellata* på italiensk. Merk at den lignende sveitsiske pølsen *[[Cervelat]]* har en annen bruksmåte. *[[Lyoner|Bologna sausage]]* er det nærmeste servelat man kommer i USA. Bologna er brukt som pålegg på samme måte som servelat, gjerne som bologna sandwich.

Ifølge Matvaretabellen gir 100 g servelat 907 kJ / 218 kcal.  Tabellen nedenfor viser næringsinnholdet.

Gilde Servelat har følgende ingredienser og næringsinnhold:
*Kjøtt av storfe og svin (56%), skummet melk, potetmel, hodekjøtt av svin, salt, løk, pepper, ingefær, antioksidant askorbinsyre, konserveringsmiddel natriumlaktat, natriumdiacetat og natriumnitritt. 
:Protein  10 g
:Karbohydrater  7 g
:Fett  19 g
:Energi  998 kJ / 240 kcal

I en test av innholdet av protein, fett, karbohydrater, salt, og prosent kjøtt i servelater tilgjengelig i norske butikker, utført av Bramat.no i januar 2014, fikk Finsbråten Mersmak servelat, Solvinge Kalkunservelat, og 3-Stjernet Kylling pølse (sic) beste karakter.

## Referanser
Tommaso Lequio di Assaba

**Tommaso Lequio di Assaba** (født 21. oktober 1893, død 17. desember 1965)  var en italiensk rytter som deltok under flere olympiske leker; 1920 i Antwerpen, 1924 i Paris og 1928 i Amsterdam.

Lequio di Assaba ble olympisk mester under OL 1920 i Antwerpen. Han vant sprangridningskonkurransen med hesten *Trebecco*. Fire år senere, under OL 1924 i Paris kom han og *Trebecco* på andreplass i sprangridning individuelt. Med hesten *Torena* var også med på det italienske laget i feltritt, de kom på tredjeplass i lagkonkurransen.

## OL-medaljer
* 1920  Antwerpen –  **Gull** i hestesport, sprangridning  Italia
* 1924  Paris –  Sølv i hestesport, sprangridning  Italia
* 1924  Paris –  Bronse i hestesport, feltritt lag  Italia

## Referanser


## Eksterne lenker
*
Kristen Vangsbakken

**Kristen Vangsbakken** (født 14. mars 1980) er en norsk motocross-utøver, opprinnelig fra Skjåk, senere bosatt i Oslo. Han har vunnet ni norgesmesterskap, en andreplass fra nordisk, og flere topp tre plasseringer fra EM runder i motocross. Han har også kvalifisert seg til VM.

Vangsbakken er barnebarn av folkemusikeren Alfred Bismo. Kristen spiller gitar i Bluegrass bandet Unwanted Love, og har selv bandet Død Drøm.

## Referanser
Napoleonskake

**Napoleonskake** er en kake av butterdeig med kremfyll og glasur.

Mange land kjenner denne eller lignende kaker: Franske konditorer erstatter melisglasuren med størknet, karamellisert sukker og fyllet består utelukkende av eggekrem. Dette heter *torte napoleon*. Med glasur kaller de kaken *mille-feuille*. I Nederland og Belgia finner man *tompoes* eller *tompouce*, i Tyskland *Cremeschnitte*, i diverse sentraleuropeiske land *kremšnita* eller lignende, i Polen *kremówka* eller *napoleonka*. Napoleonskaken har egen merkedag i Norge og Sverige, hhv 15. desember og 17. november.

Den svenske varianten ble skapt av Johan Broqvist som svenneprøve i Østerrike på midten av 1800-tallet. Johan Broqvist startet i 1876 konditoriet Broqvist konditori i Växjö, som nå drives av hans etterkommere i femte generasjon.

## Navnet
Sylfest Lomheim skriver i boka *Ord om ord: frå Amerika til Åmot* blant annet dette om napoleonskake:

## Se også
* Ringerikskringle

## Referanser




## Eksterne lenker
* 
* NRK – Oppskrift på napoleonskake
Hyttevesen

**Hyttevesen** (fra tysk, *Hüttenwesen*) er innen gruvedrift betegnelsen på foredlingsarbeidet. Tradisjonelle gruvebedrifter hadde som regel et skille mellom selve gruvevirksomheten (underlagt en bergmester), som hadde ansvar for å hente malmen ut av fjellet, og hyttevesenet, som bearbeidet malmen for å utvinne metaller fra den. Den tradisjonelle tittelen for lederen for hyttevesenet er hytteinspektør.

*Hytteinspektør* er den tradisjonelle tittelen på den personen som har det faglige ansvaret for «hyttevesenet», dvs. foredlingsvirksomheten ved et bergverk (se metallurgi).

Ansvaret for driften av selve gruvene ligger som regel under en bergmester. Både bergmesteren og hytteinspektøren har svært sentrale funksjoner i en gruvebedrift, og begge er som regel medlem av direksjonen. De er vanligvis underlagt en administrerende direktør, som er sjef for hele bedriften. Hytteinspektør blir også ofte kalt *teknisk direktør*.
Federación Mexicana de Fútbol

**Federación Mexicana de Fútbol** (FEMEXFUT) eller (FMF) er det meksikanske fotballforundet som er ansvarlig for organisering av fotball i Mexico. Forbundet administrerer blant annet , de 4 øverste divisjoner i Mexicos fotballiga, Universitetsligaen i tillegg til alle amatørligaene i Mexico. 

## Presidenter

*2006– Justino Compeán Palacios 

*2000–2006 Alberto De La Torre Bouvet
 
*1998–2000 Enrique Borja García
 
*1998 Raúl Borja Navarrete

*1994–1998 	Juan José Leaño
 
*1990–1994	Marcelino García Paniagua

*1989–1990	Jesús Reynoso

*1988–1989 	Marcelino García Paniagua

*1988	Rafael Castellanos

*1980–1988 	Rafael Del Castillo 

*1978–1980 	Guillermo Aguilar Álvarez 

*1974–1978 	Juan De Dios De La Torre 

*1974 Carlos Laviada

*1974 	Alfonso Estrada 

*1970–1974 	José Luis Pérez Noriega 
 
*1958–1960 Moisés Estrada 

*1956–1958	Ignacio Gómez Urquiza

*1954–1956 	Salvador Guarneros 

*1952–1954	Pedro Pons 

*1950–1952	Salvador Barros Sierra 

*1949	José Luis Canal
 
*1948	Ernesto Casillas 

*1944–1947	Germán Núñez Cortina 

*1943	Enrique Chávez Peón 

*1942	Carlos Garcés 

*1930–1941	Jesús Salgado 

*1928–1929	Enrique Gavalda

## Eksterne lenker
*
Fredrik S. Heffermehl

**Fredrik Stang Heffermehl** (1938–2023) var en norsk jurist, forfatter og fredsaktivist.

## Biografi
Heffermehl startet yrkeskarrieren som advokat hos Thommessen, og senere hos Advokatfirmaet BA-HR. Deretter hadde han stillingen som underdirektør hos Forbrukerombudet. Han var fra 1980 forfatter, oversetter og aktivist. 

Han var leder i flere organisasjoner. 

Han var fra 1980 til 1982 den første generalsekretæren i Human-Etisk Forbund, deretter visepresident i Det internasjonale fredsbyrå, president i Norges Fredsråd og leder av den internasjonale Vanunu-komiteen. 

I 2008 utgav han boka *Nobels vilje* (2008) hvor han blant annet hevdet at Den Norske Nobelkomite misforsto sin oppgave når den valgte å tolke begrepet «fredspris» i stedet for å se på ordene i testamentet. Mange prisvinnere skulle etter hans syn ikke ha fått prisen. Han mente at Alfred Nobels vilje var at prisen var ment for fredsforkjempere som gikk inn for nedrustning, og påpekte det urimelige i at en pris beregnet på fredsvenner, i stedet ble tildelt forsvarsvenner. Som følge av Heffermehls bok iverksatte Nobelstiftelsen via stiftelsestilsynet i Sverige i desember 2008 en gransking for å finne ut om tildelingene av fredsprisen var i tråd med Nobels testamente. 

I 2020 utgav Heffermehl *Medaljens Bakside*, med undertittelen *Nobels fredspris - hundre års ubrukte muligheter*. I november 2023 utkom boka i oppdatert utgave oversatt til engelsk, under tittelen *The Real Nobel Peace Prize. A Squandered Opportunity to Abolish War*.  

## Referanser
Xilin

**Xilin** kan være:

*Det mytiske vesenet Xilin som av oldtidens kinesere ble ansett som lykkebringende,
* Fylket Xilin (西林) i den autonome regionen Guangxi i Folkerepublikken Kina ;
*Bydistriktet Xilin (西林) i provinsen Heilongjiang i Kina.
Napo

**Napo** kan være:

* Elven Napo i Ecuador, en sideelv til Amazonas;
* Provinsen Napo i Ecuador;
* Distriktet  Napo i provinsen Maynas i Peru;
* Fylket Napo i den autonome regionen Guangxi i Folkerepublikken Kina;
* Landsbyen Napo i provinsen Buriram i Thailand.
Shanglin

**Shanglin** (kinesisk: 上林县; pinyin: *Shànglín Xiàn*) er et fylke i den autonome regionen Guangxi i Folkerepublikken Kina. Det ligger i byprefekturet Nanning.

Befolkningen var på  innbyggere i 1999.

## Referanser


## Eksterne lenker
*  Hjemmeside 
*  Informasjonsside
Helge Johan Kjersem

**Helge Johan Kjersem** (født 1950) er en norsk lege og siviløkonom. Han var administrerende direktør ved Ullevål universitetssykehus fra 2001 til 2005. Fra 2005 til 2010 har han vært direktør for Herlev Hospital ved København; han gikk av i 2010 etter budsjettproblemer ved sykehuset. 2010 til 2011 var han konsulent i organisasjonsutvikling og vurderinger av internasjonale utviklingsprosjekter, bl.a. som partner i Nordic Consulting Group AS. Fra 2011 har han vært sjef for vaksiner i GSK-Pharma, Danmark.

Han studerte medisin i Danmark, og arbeidet som lege der fra 1977. Han er spesialist i indremedisin, klinisk mikrobiologi og infeksjonsmedisin, og har doktorgrad (ph.d. i migrasjonsmedisin) fra Københavns Universitet(1995). Han har tidligere publisert internasjonalt en del vitenskapelige artikler vedrørende infeksjonssykdommer, infeksjonsimmunologi og flyktingmedisin. 

Han er utdannet siviløkonom ved Handelshøjskolen i København i 1989.

Fra 1997 til 2001 var han direktør for Nevrosenteret ved Rigshospitalet i København. Han har tidligere arbeidet i Dansk Røde Kors. Han har arbeidet 9 måneder med mobile helse-klinikker i Kalahariørkenen, Botswana, og vært med å vurdere helseprosjekter i Vest-Afrika, Syd-Asia og Himalaya.

## Referanser
Karl Friedrich Bøbert

**Carl Friedrich Bøbert** (også skrevet *Karl Friedrich Bøbert* eller *Karl Friederich Bøbert* (Bøbert kan også skrives Böbert, men ble skrevet med norsk ø i Norge); født 19. januar 1804 i Hettstedt i Tyskland, død 11. januar 1869 i Kongsberg) var en tyskfødt norsk bergverksingeniør og politiker. Han kom til Norge som bergmester ved Blaafarveværket i 1827 etter å ha blitt rekruttert av verkets direktør Benjamin Wegner i en alder av bare 23 år. Som bergmester var han leder for gruvevirksomheten ved Blaafarveværket, som han utviklet fra den eksisterende dagbruddsvirksomheten til en omfattende underjordisk gruvedrift. Som følge av dette ble Blaafarveværket i 1830-årene Norges største bergverk. Etter 13 år på Blaafarveværket ble han i 1840 direktør for Kongsberg Sølvverk og satt i stillingen til sin død i 1869. Han var også ordfører i Kongsberg og stortingsrepresentant (1865–1867). Han ble svoger til matematikeren Niels Henrik Abel.

## Karriere
Bøbert var sønn av Karl Wilhelm Bøbert, som var bergmester i Mansfeld. Etter fullført skolegang ble han bergmann i 1821 og studerte bergverksvitenskaper under sin far og bergassessor v. Busse. Han fortsatte studiene på bergskolen i Clausthal, Universitetet i Halle, Bergakademiet i Freiberg og på studiereiser til forskjellige bergverk.

I begynnelsen av august 1827 flyttet han til Norge, etter at han hadde blitt ansatt som bergmester ved Blaafarveværket av verkets leder Benjamin Wegner. Som bergmester var han leder for gruvevirksomheten og inngikk i direksjonen sammen med sin sjef, overdirektør Wegner, og en sidestilt direktør, hytteinspektør Friedrich Roscher, som ledet foredlingsvirksomheten og produksjonen av blåfarve. Som en av de tre sentrale personene i ledelsen hadde han en viktig rolle i utviklingen av Blaafarveværket som Norges største industribedrift og verdens ledende koboltprodusent i første halvdel av 1800-tallet.

Bøbert sluttet ble Blaafarveværket i 1840, da han ble utnevnt til førstedirektør ved Kongsberg Sølvverk, en stilling han innehadde til sin død.

Bøbert var ordfører i Kongsberg i 1852 og 1854, og stortingsrepresentant fra 1865 til 1867.

Han var gift med Elisabeth Magdalene Abel, datter av presten og stortingsmannen Søren Georg Abel og søster av matematikeren Niels Henrik Abel. Sammen hadde de datteren Thekla Bøbert, som var gift med statsråd Jacob Otto Lange.

## Referanser


## Eksterne lenker
*
Aurel Stein

**Marc Aurel Stein**, bedre kjent som **Aurel Stein** (født 26. november 1862 i Budapest i Ungarn, død 26. oktober 1943 i Kabul i Afghanistan), var en oppdagelsesreisende og arkeolog.

## Liv og virke

### Bakgrunn
Aurel Stein kom fra en jødisk familie. Hans foreldre lot ham og hans bror, Ernst Eduard, døpe som lutheraner for å fremme deres karrièremuligheter. Stein fikk senere britisk statsborgerskap og flere av hans forskningsekspedisjoner fant sted med britisk støtte.

Etter studier i orientalske språk og arkeologi i Wien og Tübingen flyttet han til England, der han arbeidet i Oxford og ved British Museum.

### Arkeologi
I 1888 ble han leder for *Lahore Oriental College*.

I 1899 begynte Stein i indiaregjeringens tjeneste, og i 1909 ble han sjef for de indiske arkeologiske undersøkelsene.

I 1900, 1907 og 1915 ledet han tre ekspedisjoner til Sentral-Asia som ført og fremst utforsket kulturene langs Silkeveien. Han preget i den forbindelse uttrykket Serindia. De skjulte skattene etter store sivilisasjoner, som frem til da var nærmest gått helt i glemmeboken, fikk han frem i lyset. 

På hans første reise i 1900–1901 i Taklamakanørkenens oase Dandan Oilik ble flere av hans viktigere funn gjort.

På den andre ekspedisjonen oppdaget og kjøpte han Diamantsutraen fra en abbed, eller snarere bestakk ham, ved Mogaogrottene ved Dunhuang. Han klarte å skaffe med seg 24 kasser med manuskripter og fire kasser malerier og annet. Hans medbragte oppdagelser utløste stor beundring og fra flere andre land reiste forskere og eventyrere til det vestlige Kina på leting etter lignende. 

På sin tredje ekspedisjon, i 1913–1916, foretok han omfattende utgravninger i Khara-Khoto.

Kinesiske nasjonalister har, på grunn av det materialet han fjernet fra kinesisk jord, et mer negativt syn på Steins forskerbragder.

## Verker
Foruten *Zoroastrian Deities on Indo-Scythian Coins* (1887) og andre tidlige vitenskapelige avhandlinger har han utgitt bl. a. *Sandburied ruins of Khotan* (1903), *Ancient Khotan* (1907), *Ruins of desert Cathay* (1912) och *Serindia* (5 deler, 1921).

## Digitaliserte verker
* Digital Archive of Toyo Bunko Rare Books Steins hovedverker digitalisert.

## Litteratur
* Susan Whitfield: *Aurel Stein on the Silk Road*, London 2004 ISBN 0714124168
* Jeannette Mirsky: *Sir Aurel Stein: Archaeological Explorer*, Chicago 1998 ISBN 0-226-53177-5

## Referanser


## Eksterne lenker
* Sir Aurel Stein's Fourth 'American' Expedition
Jingyuan

**Jingyuan** kan være:
* Fylket Jingyuan i provinsen Gansu i Folkerepublikken Kina;
* Fylket Jingyuan i den autonome provins Ningxia Hui i Folkerepublikken Kina.